text: Politiet beder igen om tip om forsvunden ung mand
  22 februar 2017 kl. 16.23
  Politiet leder fortsat efter 24-årige Nick Langkjær Hansen fra Horsens. Han forsvandt i Århus i januar.
  Politiet beder endnu engang offentligheden om hjælp til at finde den 24-årige Nick Langkjær Hansen fra Horsens.
  Han er sidst set natten mellem den 28. og 29. januar ved McDonald's på Store Torv i Århus.
  Nu opfordrer politiet igen de forretningsdrivende i en radius af 500 meter fra Mc Donald til at gennemse deres videoovervågning for søndag d. 29. januar efter kl. 05.20 og frem for at se, om Nick Langkjær Hansen er optaget på deres kamera.
  Politiet har sammen med Aarhus Brandvæsen uden resultat gennemsøgt dele af Aarhus Å og nogle  havnebassiner. 
  Politiet arbejder tæt samarbejde med familien i søgningen efter Nick Langkjær Hansen.
  Nick Langkjær Hansen beskrives som 24 år, 180 cm. høj, normal af bygning og med mørkt, kort hår. Han har et modermærke ved højre øje. Han var iført en mørkeblå/sort skjorte, sorte jeans mrk. Just Junkies, sorte Adidas sko med hvid bund samt sort, lang vinterjakke mrk. Fat Moose.
  Eventuelle oplysninger om ham bedes givet til politiet på tlf. 1-1-4.
  Opfølgning på efterlysning af den 24-årige Nick Langkjær Hansen #politidk #anklager https://t.co/xVAizCF0C7 pic.twitter.com/uev3pxms6c
  
  
  
  